b'\n_START_ARTICLE_\nOlaine raudteejaam\n_START_PARAGRAPH_\nOlaine raudteejaam on raudteejaam Riia-Jelgava raudteeliinil Olaine piirkonnas Olaines._NEWLINE_Igap\xc3\xa4evaselt peatub seal kolmk\xc3\xbcmmend kuus Riia ja Jelgava vahel liiklevat reisirongi; t\xc3\xb6\xc3\xb6p\xc3\xa4eviti on selle liini rongide arv nelik\xc3\xbcmmend viis. Lisaks peatuvad seal Riiat Dobele ja Liep\xc4\x81jaga \xc3\xbchendavad rongid. Jaam asub Riia raudteejaamast 22 km kaugusel. Jaamas on kaks perrooni ja viis teed, samuti ka kolm perrooni kaupade rongile laadimiseks. Piletihinnalt kuulub jaam B tsooni._NEWLINE_Jaam avati aastal 1868 ja algselt kandis see nime St. Olai. Pikka aega oli see ainus peatus l\xc3\xb5ppjaamade vahel.Esimese maailmas\xc3\xb5ja ajal h\xc3\xa4vitasid sakslased algse jaamahoone. Aastail 1920-1921 valmis uus jaamahoone, mis sai Teises maailmas\xc3\xb5jas kannatada. Aastatel 1923-1935 eelnes jaamale raudteepeatus Olaines pagasta nams. Ka asus kuni Teise maailmas\xc3\xb5jani jaamast Jelgava pool Blukase raudteepeatus. Aastal 1940 ehitati jaamast turbat\xc3\xb6\xc3\xb6stuseni viiv kitsar\xc3\xb6\xc3\xb6pmeline raudtee, mis hiljem laiar\xc3\xb6\xc3\xb6pmeliseks \xc3\xbcmber ehitati, ka rajati uued teed mitmete tehaste juurde. Jaunolaine peatuse l\xc3\xa4histelt algab Olaine raudteejaamast Olaine naftahoidla juurde viiv harutee.'